          Na temelju članka 21. Društvenog ugovora Trgovačkog društva DRAFT d.o.o. (u nastavku Društvo) i Odluke Skupštine društva DRAFT d.o.o. o raspisivanju Javnog natječaja za izbor i imenovanje Direktora/ice Društva DRAFT d.o.o. od 18. ožujka 2025. godine, Skupština društva dana 21. ožujka 2025. godine, raspisuje

  

JAVNI NATJEČAJ
za izbor i imenovanje Direktora/ice Društva 
Direktor/ica imenuje se na vrijeme od pet godina, uz probni rad u trajanju od 3 mjeseca, u punom radnom vremenu (8 sati dnevno).
1. Za izbor i imenovanje Direktora/ice Društva može biti imenovana osoba koja ispunjava sljedeće uvjete:
- magistar struke

- najmanje 5 godina radnog iskustva na rukovodećim pozicijama
- iskustvo u provedbi EU projekata najmanje 5 godina
- iskustvo u organizaciji socijalnih usluga

- iskustvo u vođenju turističke agencije (osposobljenost za voditelja poslova u turističkoj   agenciji)
- komunikacijske vještine 
- organizacijske sposobnosti

- poznavanje rada na računalu

- poznavanje jednog stranog jezika, najmanje B1 stupanj

- vozačka dozvola B kategorije.
2. Za Direktora/icu Društva ne može biti imenovana osoba:
- koja je kažnjena za kazneno djelo propisano odredbom čl. 239.st. 2.toč. 1. Zakona o trgovačkim društvima,
- protiv koje je izrečena mjera sigurnosti propisana odredbom čl. 239.st. 2.toč. 2. Zakona o trgovačkim društvima.

Opis poslova:

 - zastupa Društvo i odgovara za zakonitost rada Društva;
 - upravlja radom Društva (planira, organizira, koordinira, prati i nadzire poslovanje Društva)
 - upravlja imovinom Društva s pozornošću urednog i savjesnog gospodarstvenika
 - brine o urednom i točnom vođenju poslovnih knjiga Društva
 - donosi godišnji financijski plan i izvještaj o radu Društva
 - brine se da Društvo ostvaruje poslovnu politiku i planirane rezultate poslovanja

 - predlaže Skupštini nova rješenja u pravcu poboljšanja i unapređenja rada Društva
 - predlaže Skupštini donošenje općih akata Društva

 - izvršava odluke Skupštine Društva
 - potpuna samostalnost u radu i odlučivanju o stručnim pitanjima, ograničena samo u smjernicama Direktora i Skupštine Društva

 - obavlja i druge poslove Direktora/ice utvrđene zakonom.


Na natječaj se mogu javiti osobe oba spola sukladno članku 13. Zakona o ravnopravnosti spolova „Narodne novine“ broj 82/08, 69/17).
           Uz prijavu na natječaj kandidati moraju dostaviti:
 - životopis

 - dokaz o stručnoj spremi (preslika diplome)

 - dokaz o hrvatskom državljanstvu (preslik osobne iskaznice ili domovnice)

 - dokaz o radnom stažu – uvjerenje (elektronički zapis ili potvrda) Hrvatskog zavoda za mirovinsko osiguranje o prijavama i odjavama na mirovinsko osiguranje iz kojeg je razvidan mirovinski staž i stručna sprema ili potvrda poslodavca, odnosno drugu ispravu (presliku Ugovora o radu, rješenja i sl.) iz koje je vidljivo u kojoj struci, na kojim poslovima i u kojem trajanju je ostvareno radno iskustvo

- uvjerenje o nekažnjavanju (ne starije od 6 mjeseci)

- vlastoručno potpisanu Izjavu da ne postoje zapreke za imenovanje iz čl. 239. st. 2. točke. 2. Zakona o trgovačkim društvima.


Urednom prijavom smatra se prijava koja sadrži sve podatke i priloge navedene u Javnom natječaju.

Osobe koje ne podnesu pravodobne i uredne prijave ili ne ispunjavaju formalne uvjete natječaja ne smatraju se kandidatima prijavljenim na natječaj. Nepotpune i nepravodobne prijave neće se razmatrati.

Skupština Društva ukoliko smatra potrebnim, može imenovati stručnu komisiju koja će provjeriti znanja, sposobnost i vještinu kandidata prijavljenih na natječaj.

Provjera znanja, sposobnosti i vještina može se obaviti pomoću odgovarajućih pisanih testova, rješavanja zadataka, provjerom praktičnog rada na određenim poslovima, intervjuom.

Po raspisanom natječaju ne mora se izvršiti izbor, ali se u tom slučaju donosi odluka o poništenju natječaja.
3. Prijave s dokazima o ispunjavanju uvjeta iz ovog Javnog natječaja dostavljaju se u roku od osam (8) dana od dana objave Javnog natječaja na stranicama Hrvatskog zavoda za zapošljavanje i internetskim stranicama Društva, osobno na adresu: DRAFT d.o.o., Kladare 19C, Kladare, 33405 Pitomača, s naznakom „Prijava na Javni natječaj za imenovanje Direktora/ice Društva DRAFT d.o.o.“ ili na e-mail: info@draftdoo.hr. 
      O rezultatima izbora kandidati će biti obaviješteni u zakonskom roku.

Predsjednik Skupštine Društva

                                                                                                   Željko Grgačić

